Diari Oficial de la Generalitat Valenciana


Sumari del DOGV 6262, del 07-05-2010 (2010/5079)

Resolució de 27 d'abril de 2010, del secretari autonòmic d'Indústria, Comerç i Innovació, per la qual se sotmet a informació pública l'Estudi de detall de l'illa A del parc empresarial el Campaner a Alcalà de Xivert.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5079


Data del document
:   27-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Alcalà de Xivert
    * pla d'urbanisme

Resolució de 27 d'abril de 2010, del secretari autonòmic d'Indústria, Comerç i Innovació, per la qual se sotmet a informació pública l'Estudi de detall de l'illa A del parc empresarial el Campaner a Alcalà de Xivert. [2010/5079]  
Vist l'Estudi de detall de l'illa A del parc empresarial el Campaner a Alcalà de Xivert (Castelló), del qual resulten els següents   
Antecedents de fet  
Primer. Mitjançant Resolució de data 26 de juliol de 2005, de la Comissió Territorial d'Urbanisme de Castelló, es va aprovar definitivament el Pla Parcial de Millora del Campaner d'Alcalà de Xivert, juntament amb el programa, projecte d'urbanització i document d'homologació, promogut per la Conselleria d'Empresa, Universitat i Ciència, a través de l'empresa pública Seguretat i Promoció Industrial Valenciana, SA (en avant, SEPIVA).  
SEPIVA va adquirir la condició d'urbanitzador i va executar les obres d'urbanització d'acord amb el projecte d'urbanització aprovat. Es va portar a cap en una única fase i la recepció de les obres va tenir lloc el 13 de maig de 2008.  
Segon. Amb l'objectiu d'ajudar les xicotetes empreses i els empresaris autònoms a consolidar els seus projectes i per a facilitar la creació de noves empreses, la Generalitat, a través de la Conselleria d'Indústria, Comerç i Innovació, pretén habilitar una sèrie d'espais econòmics reduïts, però versàtils, en règim de lloguer amb opció de compra en este parc empresarial de promoció pública autonòmica. Per a això, i atés que SEPIVA disposa de sòl al parc, ha decidit promoure la construcció d'unes naus industrials i de servicis de dimensions més reduïdes amb els corresponents vials i espais lliures en la part sud de l'illa A del mencionat parc.  
Per a això ha sigut necessari redactar un estudi de detall de l'illa A i així procedir a una remodelació de volums i a la creació de nous vials i espais lliures en la part sud, tots estos necessaris per a poder escometre l'actuació sense afectar el disseny global del Pla Parcial ni la urbanització portada a cap per a la seua execució.  
Tercer. L'article 1.7 de les Normes Urbanístiques del Pla Parcial preveu la figura dels estudis de detall i n'establix les condicions. La dita habilitació es troba, així mateix, en l'article 79 de la Llei 16/2005, de 30 de desembre, de la Generalitat, Urbanística Valenciana, (en avant, LUV), i així, SEPIVA, d'acord amb el que s'ha disposat en l'article 89 de la LUV, l'ha tramés a esta conselleria per a la seua exposició pública.  
Fonaments de dret  
Primer. L'article 96 de la LUV, al qual ens remet l'article 89 del mateix text legal, establix que els estudis de detall que siguen promoguts per Generalitat, per ella mateixa, o a través de les seues empreses de capital íntegrament públic, es tramitaran i aprovaran de conformitat amb les regles pròpies dels plans especials, qualsevol que en siga la denominació i el contingut, i tot això d'acord amb els articles 79 de la LUV i 190 i 191 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, que regulen els estudis de detall.  
D'acord amb la normativa esmentada, correspon a la Conselleria d'Indústria, Comerç i Innovació la convocatòria d'informació pública del present projecte i per això s'inclouen els corresponents anuncis en el Diari Oficial de la Comunitat Valenciana i en un periòdic d'àmplia difusió al municipi d'Alcalà de Xivert.  
Durant l'exposició pública el projecte diligenciat es trobarà depositat per a consulta pública als locals del Servei Territorial d'Indústria i Innovació de Castelló, a les dependències de SEPIVA a València, i a l'Ajuntament d'Alcalà de Xivert. Simultàniament es demanarà el dictamen d'este ajuntament.  
Segon. El secretari autonòmic d'Indústria, Comerç i Innovació és competent per a l'aprovació provisional, d'acord amb la Resolució de 21 de desembre de 2009, del conseller d'Indústria, Comerç i Innovació i vicepresident primer del Consell, per la qual es deleguen atribucions en determinats òrgans i unitats administratives de la Conselleria d'Indústria, Comerç i Innovació; la Conselleria de Medi Ambient, Aigua, Urbanisme i Vivenda, és competent per a aprovar definitivament l'Estudi de detall de l'illa A del parc empresarial el Campaner d'Alcalà de Xivert en virtut del que s'ha disposat en l'article 89.1 de la LUV.  
Vistos els preceptes legals esmentats i els altres de concordant i general aplicació, resolc:  
1. Sotmetre a informació pública l'Estudi de detall de l'illa A del parc empresarial el Campaner a Alcalà de Xivert (València), l'objecte del qual és adequar l'ordenació de l'illa A, a fi d'implantar una promoció de naus industrials i de servicis per a fomentar l'activitat empresarial.   
El període d'informació pública serà de 20 dies, durant els quals el projecte diligenciat es trobarà depositat en els llocs indicats en el fonament de dret primer, i s'hi podran presentar al·legacions i suggeriments en qualsevol dels registres establits en l'article 38.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Demanar dictamen sobre el projecte sotmés a informació pública de l'Ajuntament d'Alcalà de Xivert.  
3. Publicar esta resolució, per a la seua efectivitat i perquè siga coneguda per tota la gent, en el Diari Oficial de la Comunitat Valenciana i en un periòdic d'àmplia difusió a Alcalà de Xivert.  
València, 27 d'abril de 2010.- El secretari autonòmic d'Indústria, Comerç i Innovació: Bruno Broseta Dupré.